Når jeg laver en vinduesudstilling er jeg dybt fokuseret på opgaven.
Det er virkelig altopslugende, for det må ikke se stift ud, for perfekt.
Det skal se ud som om, det bare faldt sådan sammen, helt naturligt,
som om det bare skete.
Vores vinduer fortæller en slags historie.
Det fortæller dig, hvor du er, og hvordan det var dengang.
eg er Tony Salvaggio, og jeg har arbejdet for Disneyland Resort i 47 år.
EN DAG HOS DISNEY
Mine damer og herrer, drenge og piger,
godmorgen og velkommen til Disneyland, stedet, hvor drømme går i opfyldelse.
Min mor arbejdede her, før jeg gjorde, ovre på Disneyland-hotellet.
Hun kom over med en flyer og sagde, "Du er 16. Du har brug for et arbejde."
Tony Salvaggio - Parkdekoratør, Vinduesudstillinger
Og sådan begyndte det.
Jeg var til prøve forud for juleparaden i 1969-70,
og jeg har været her lige siden.
Da det her billede blev taget i 1991, arbejdede jeg i underholdningsafdelingen.
Jeg lader dem ikke ændre det.
Forbedringslageret Disneyland Resort
Min baggrund i teaterkunst og scenedesign
passer perfekt til vinduesudstillinger.
Vi finder rekvisitter til butikkerne og restauranternes interiør.
Det er en kreativ legeplads. Nogle gange, når jeg søger inspiration,
så går jeg op og ned ad vores gange og ser på rekvisitter
og tænker på, hvordan jeg kan sammensætte dem på en ny måde.
Rød, hvid og blå. Det er den tid på året.
Det er fantastisk, hvad man kan gøre med en smule fantasi og en masse ting.
Vi har et par andre gode fotografier heri...
århundredeskiftet, Uncle Sam.
De går an. Vi kan ikke fejre uafhængighedsdagen uden fyrværkeri.
Jeg laver en stemningsplanche til sommerens design,
som selvfølgelig bliver rød, hvid og blå, patriotisk.
Og vi sætter det her op ugen før Memorial Day,
og så bliver det oppe indtil Labor Day.
De her damer ser meget patriotiske ud.
Og så er stemningsplanchen færdig.
Udover at lave vinduesudstillinger, så vedligeholder vi dem også.
Okay.
Når de er sat op, så skal vi sørge for, de bliver ved at se godt ud,
så hvis rekvisitterne tager skade, så tager vi dem ud og børster dem af,
reparerer dem, eller, i værste fald, bytter dem ud med en ny rekvisit.
Så snart grunderen er på,
kan man begynde at forgylde igen og få det hele til at se homogent ud.
Her på Main Street alene
har jeg vel 50 vinduer eller deromkring, som jeg er ansvarlig for.
At lave installationer i parken er nok det, jeg bedst kan lide.
Efter alt det hårde arbejde, efter alt designarbejdet
og bekymringen og perfektionismen,
er det at se det hele falde på plads og fungere efter planen
enormt tilfredsstillende.
Vores Main Street er Walts.
Det er Marceline, Missouri. Det er hans barndom genskabt.
Det er virkelig... Noget helt særligt og meget charmerende.
Det er altid sjovt at se børn trykke næserne op mod vinduerne,
fordi noget har fanget deres opmærksomhed.
Det er derfor, vi gør det. Uden gæsterne var vi her ikke.
Jeg har været en del af Disney-familien, siden jeg var seks år gammel.
Jeg trækker mig først efter 60 år.
Disneyland har været mit hjem i meget lang tid.
Det bliver virkelig svært at forlade.
Jeg håber, mit eftermæle bliver, at jeg altid satte en ære i mit arbejde.
Jeg ønskede altid, der blev gjort godt og rigtigt.
Det er altid rart, når folk spørger, hvor man arbejder,
og man siger Disneyland, og deres øjne lyser op.
Det siger det hele.
Det er magisk, og jeg har elsket det, siden jeg var barn.
At være en del af det nu og hjælpe med at skabe magien er henrivende.
Tekster af: Jonas Kloch